**Sanāksmes par 2014.-2020.gada plānošanas perioda ES fondu jautājumiem**

**protokols**

22.12.2020. Nr.5.2-1/11/924

Rīgā, 2020.gada 26.novembrī

**Sanāksme notiek** attālinātā režīmā MS TEAMS platformā

**Sanāksme sākas**: plkst. 10:00

**Sanāksmi vada:**

**Solveiga Ozola** – Finanšu ministrija, Eiropas Savienības fondu sistēmas vadības departamenta direktore

**Sanāksmē piedalās:**

|  |  |  |  |
| --- | --- | --- | --- |
| N. p.k. | Vārds, uzvārds | Institūcija | Amats |
|  | Kristīne Ancāne | Finanšu ministrija | Eiropas Savienības fondu stratēģijas departamenta direktora vietniece, Uzņēmējdarbības un inovāciju attīstības nodaļas vadītāja |
|  | Edīte Bērziņa | Finanšu ministrija | Komercdarbības atbalsta kontroles departamenta direktores vietniece |
|  | Silva Blite | Finanšu ministrija | Eiropas Savienības fondu lietu departamenta direktora vietniece |
|  | Aleksejs Čekalovs | Finanšu ministrija | Eiropas Savienības fondu revīzijas departamenta vecākais eksperts |
|  | Elīna Drāzniece | Finanšu ministrija | Eiropas Savienības fondu stratēģijas departamenta Cilvēkkapitāla attīstības nodaļas vadītāja |
|  | Reinis Dzelzkalējs | Finanšu ministrija | Eiropas Savienības fondu investīciju pārvaldības departamenta Eiropas Savienības fondu investīciju finanšu analīzes nodaļas vadītāja vietnieks |
|  | Normunds Eglītis | Finanšu ministrija | Eiropas Savienības fondu investīciju pārvaldības departamenta direktores vietnieks, Eiropas Savienības fondu investīciju finanšu analīzes nodaļas vadītājs |
|  | Ieva Gaigala | Finanšu ministrija | Komunikācijas departamenta vecākā eksperte |
|  | Jekaterina Gelaha | Finanšu ministrija | Eiropas Savienības fondu investīciju pārvaldības departamenta direktores vietniece |
|  | Zane Jansone | Finanšu ministrija | Eiropas Savienības fondu sistēmas vadības departamenta direktores vietniece, Eiropas Savienības fondu ieviešanas vadības nodaļas vadītāja |
|  | Agnese Kadiģe | Finanšu ministrija | Eiropas Savienības fondu revīzijas departamenta vecākā auditore |
|  | Boriss Kņigins | Finanšu ministrija | Eiropas Savienības fondu stratēģijas departamenta direktora vietnieks |
|  | Kristaps Konrāds | Finanšu ministrija | Eiropas Savienības fondu sistēmas vadības departamenta Eiropas Savienības fondu ieviešanas vadības nodaļas vecākais eksperts |
|  | Inese Lase | Finanšu ministrija | Eiropas Savienības fondu stratēģijas departamenta Izvērtēšanas nodaļas vadītāja |
|  | Inese Levana | Finanšu ministrija | Eiropas Savienības fondu revīzijas departamenta vecākā eksperte |
|  | Zane Logina | Finanšu ministrija | Eiropas Savienības fondu sistēmas vadības departamenta Eiropas Savienības fondu tiesiskā nodrošinājuma nodaļas vadītāja |
|  | Solveiga Ozola | Finanšu ministrija | Eiropas Savienības fondu sistēmas vadības departamenta direktore |
|  | Inita Petrova | Finanšu ministrija | Eiropas Savienības fondu sistēmas vadības departamenta Eiropas Savienības fondu tiesiskā nodrošinājuma nodaļas vadītājas vietniece |
|  | Artūrs Pētersons | Finanšu ministrija | Eiropas Savienības fondu sistēmas vadības departamenta Eiropas Savienības fondu ieviešanas vadības nodaļas vecākais eksperts |
|  | Anna Pukse | Finanšu ministrija | Eiropas Savienības fondu stratēģijas departamenta Publisko investīciju attīstības nodaļas vadītājas vietniece |
|  | Diāna Rancāne | Finanšu ministrija | Eiropas Savienības fondu investīciju pārvaldības departamenta direktore |
|  | Normunds Strautmanis | Finanšu ministrija | Eiropas Savienības fondu stratēģijas departamenta Izvērtēšanas nodaļas vadītājas vietnieks |
|  | Jūlija Sveženceva | Finanšu ministrija | Eiropas Savienības fondu sistēmas vadības departamenta Eiropas Savienības fondu kontroles nodaļas vadītāja |
|  | Svetlana Ševčenko | Finanšu ministrija | Eiropas Savienības fondu investīciju pārvaldības departamenta Eiropas Savienības fondu investīciju ziņojumu nodaļas vadītāja |
|  | Marina Šiškina | Finanšu ministrija | Eiropas Savienības fondu sistēmas vadības departamenta Eiropas Savienības fondu kontroles nodaļas vadītājas vietniece |
|  | Dainis Upmacis | Finanšu ministrija | Eiropas Savienības fondu lietu departamenta direktora p.i. |
|  | Liene Vigule | Finanšu ministrija | Eiropas Savienības fondu sistēmas vadības departamenta Eiropas Savienības fondu ieviešanas vadības nodaļas vadītājas vietniece |
|  | Karīna Virse | Finanšu ministrija | Eiropas Savienības fondu stratēģijas departamenta Publisko investīciju attīstības nodaļas vadītāja |
| **Atbildīgās iestādes** | | | |
|  | Ilze Eberharde | Ekonomikas ministrija | Inovācijas departamenta direktora vietniece Eiropas Savienības fondu jautājumos |
|  | Līna Kundziņa | Ekonomikas ministrija | [Enerģētikas finanšu instrumentu nodaļa](https://www.em.gov.lv/lv/strukturvieniba/energetikas-finansu-instrumentu-nodala)s vecākā eksperte |
|  | Aigars Lazdiņš | Ekonomikas ministrija | Nozaru politikas departamenta vecākais eksperts |
|  | Gatis Silovs | Ekonomikas ministrija | Nozaru politikas departamenta direktores vietnieks |
|  | Linda Krūmiņa | Kultūras ministrija | Eiropas Savienības fondu departamenta Finanšu instrumentu attīstības nodaļas vadītāja |
|  | Sigita Šīre-Vismanta | Kultūras ministrija | Eiropas Savienības fondu departamenta Eiropas Savienības fondu uzraudzības nodaļas vadītāja |
|  | Dita Grante | Labklājības ministrija | Eiropas Savienības struktūrfondu departamenta vecākā eksperte |
|  | Sarmīte Uzuliņa | Labklājības ministrija | Eiropas Savienības struktūrfondu departamenta direktore, Eiropas Savienības fondu atbildīgās iestādes vadītāja |
|  | Anna Vībe | Labklājības ministrija | Eiropas Savienības struktūrfondu departamenta direktores vietniece |
|  | Ligita Austrupe | Satiksmes ministrija | Atbildīgās iestādes vadītāja, valsts sekretāra vietniece |
|  | Andžela Korotkoručko | Satiksmes ministrija | Investīciju departamenta direktora vietniece, Valsts autosatiksmes un pašvaldību infrastruktūras attīstības projektu nodaļas vadītāja |
|  | Andis Strods | Satiksmes ministrija | Investīciju departamenta direktors |
|  | Ilze Ārnesta | Tieslietu ministrija | Projektu departamenta Eiropas Savienības fondu nodaļas vecākā referente |
|  | Signija Loce | Tieslietu ministrija | Projektu departamenta, Eiropas Savienības fondu nodaļas vecākā referente |
|  | Eva Radika | Tieslietu ministrija | Projektu departamenta, Eiropas Savienības fondu nodaļas vecākā referente |
|  | Inta Remese | Tieslietu ministrija | Projektu departamenta Eiropas Savienības fondu nodaļas vadītāja |
|  | Haralds Beitelis | Valsts kanceleja | Eiropas Savienības struktūrfondu departamenta vadītājs |
|  | Maruta Garkalne | Valsts kanceleja | Eiropas Savienības struktūrfondu departamenta konsultante |
|  | Kristīne Karsa | Veselības ministrija | ES fondu finansējuma plānošanas, izvērtēšanas, uzraudzības nodaļas vecākā referente |
|  | Agnese Tomsone | Veselības ministrija | Investīciju un ES fondu uzraudzības departamenta direktore |
|  | Aivars Voldeks | Veselības ministrija | Investīciju un ES fondu uzraudzības departamenta direktora vietnieks, Investīciju un ES fondu finansējuma plānošanas, izvērtēšanas, uzraudzības nodaļas vadītājs |
|  | Evija Bistere | Vides aizsardzības un reģionālās attīstības ministrija | Investīciju politikas departamenta direktora vietniece reģionālo un informācijas un komunikācijas tehnoloģiju investīciju jautājumos |
|  | Inese Čerpakovska | Vides aizsardzības un reģionālās attīstības ministrija | Investīciju politikas departamenta Investīciju programmu un finanšu instrumentu atbalsta nodaļas vecākā eksperte |
|  | Zanda Krūkle | Vides aizsardzības un reģionālās attīstības ministrija | Investīciju politikas departamenta direktora vietniece klimata, valsts budžeta un vides investīciju jautājumos, Vides investīciju nodaļas vadītāja |
|  | Ieva Kuzmina | Vides aizsardzības un reģionālās attīstības ministrija | Investīciju politikas departamenta Investīciju programmu un finanšu instrumentu atbalsta nodaļas vadītāja |
|  | Svetlana Sergejeva | Vides aizsardzības un reģionālās attīstības ministrija | Investīciju politikas departamenta direktore |
|  | Valdis Pētersons | Zemkopības ministrija | Meža departamenta Zemes pārvaldības un meliorācijas nodaļas vadītāja vietnieks |
| **Sadarbības iestāde** | | | |
|  | Mārtiņš Brencis | Centrālā finanšu un līgumu aģentūra | Direktora vietnieks Eiropas Savienības fondu sistēmas attīstības jautājumos |
|  | Dace Burkāne | Centrālā finanšu un līgumu aģentūra | Direktora vietniece Programmu vadības un uzraudzības departamenta direktore |
|  | Anete Jaudzema | Centrālā finanšu un līgumu aģentūra | Informācijas sistēmu attīstības departamenta Vadības informācijas sistēmas nodaļas vadītāja |
|  | Anita Krūmiņa | Centrālā finanšu un līgumu aģentūra | Direktore |
|  | Viktorija Maksimenko | Centrālā finanšu un līgumu aģentūra | Programmu uzraudzības un stratēģiskās plānošanas nodaļas vadītāja |
|  | Gundega Šulca | Centrālā finanšu un līgumu aģentūra | Direktora vietniece programmu un projektu atbilstības jautājumos, Juridiskā nodrošinājuma un projektu atlases departamenta direktore |
| **Pašvaldības** | | | |
|  | Daina Krīviņa | Daugavpils pilsētas pašvaldība | Daugavpils pilsētas domes Attīstības departamenta vadītāja |
|  | Svetlana Krapivina | Daugavpils pilsētas pašvaldība | Daugavpils pilsētas domes Attīstības departamenta vadītājas vietniece |
|  | Laura Zīle | Jūrmalas pilsētas dome | Attīstības pārvaldes Infrastruktūras investīciju projektu nodaļas projektu vadītāja |
|  | Kristīne Lukošjus | Liepājas pilsētas pašvaldība | Attīstības pārvaldes Projektu ieviešanas nodaļas vadītāja |
|  | Ieva Taurinskaite | Liepājas pilsētas pašvaldība | Attīstības pārvaldes Projektu ieviešanas nodaļas projektu vadītāja |
|  | Santa Skaba-Sedliņa | Liepājas pilsētas pašvaldība | Attīstības pārvaldes Projektu ieviešanas nodaļas projektu vadītāja |
|  | Agnese Gūtmane | Rīgas pilsētas dome | Pilsētas attīstības departamenta, Projektu vadības pārvaldes Projektu nodaļas vadītāja, pārvaldes vadītāja vietniece |
|  | Līva Immermane | Valmieras pilsētas pašvaldība | “Valmieras pilsētas pārstāvniecība Rīgā" vadītāja, pašvaldības domes priekšsēdētāja padomniece |
| **Citu iestāžu pārstāvji** | | | |
|  | Inta Vingre | Iepirkumu uzraudzības birojs | Kontroles departamenta direktore |

**Vadoša iestāde (turpmāk – VI) (S.Ozola)** atklāj sanāksmi un iepazīstina ar darba kārtību. Ņemot vērā, ka pirms sanāksmes no Finanšu ministrijas (turpmāk – FM) Stratēģijas departamenta tika saņemts lūgums izrunāt ar jauno ES fondu plānošanas perioda saistītos jautājumus sanāksmes ievadā, darba kārtībā veiktas izmaiņas.

Sanāksmes dalībniekiem nav iebildumu par izmaiņām darba kārtībā.

| Nr.  pk. | Institūcija, kura iesniedza jautājumu | Pieteiktais jautājums | Informācija |
| --- | --- | --- | --- |
|  | VI | Aktualitātes par Eiropas Savienības (turpmāk – ES) fondu 2021.-2027.gada plānošanas periodu. | **VI (B.Kņigins)** sniedz informāciju par ES fondu 2021.-2027.gada plānošanas perioda aktualitātēm un turpmākajām plānotajām darbībām attiecībā uz Darbības programmas (turpmāk – DP) apstiprināšanu Ministru kabinetā (turpmāk – MK) un iesniegšanu Eiropas Komisijai (turpmāk – EK). 2020. gada 2. jūlijā Saeimā apstiprināts Nacionālais attīstības plāns 2021. - 2027. gadam, kurā noteikti stratēģiskie mērķi, prioritātes un uzdevumi Latvijas attīstībai nākamajiem septiņiem gadiem, un kas ir ES fondu 2021. - 2027. gada perioda plānošanas pamatā. Gatavojoties ES fondu 2021. - 2027. gada plānošanas perioda uzsākšanai, VI aktīvi turpināja darbu pie DP 2021. - 2027. gadam sagatavošanas un turpina ES fondu 2021. – 2027. gada plānošanas perioda DP publiskās apspriedes laikā uzsāktās tematiskās diskusijas ar sociālajiem un sadarbības partneriem par tajā ietvertajiem politikas mērķiem. Tā kā vēl nav spēkā 2021. – 2027. gada plānošanas perioda ES regulējums, FM plāno virzīt DP apstiprināšanai MK indikatīvi 2021. gada sākumā, taču līdz šī gada beigām FM plāno iesniegt informatīvo ziņojumu MK par DP. Papildus informē par aktualitātēm saistībā ar Eiropas Atveseļošanas un noturības mehānismu (turpmāk - ANM), kas no EK puses izveidots, lai novērstu Covid-19 pandēmijas radīto kaitējumu ekonomikai un sociālajai jomai.Ņemot vērā MK doto uzdevumu, 2020.gada septembrī nozaru ministrijas iesniedza FM priekšlikumus reformām un investīciju projektiem iekļaušanai Atveseļošanas un noturības plānā, kas gandrīz četras reizes pārsniedza pieejamo līdzekļu apjomu, kas piešķirts Latvijai kā ES dalībvalstij. Visi sākotnēji iesūtītie investīciju priekšlikumi ANM ir apkopoti un patlaban nozaru ministrijās notiek darbs pie plānu izvērtēšanas un investīciju piedāvājumu izstrādes, ievērojot Regulas projektā noteiktos principus un nozaru vajadzības, kas identificētas nozaru attīstības pamatnostādņu projektos.Paralēli notiek aktīvas tematiskas diskusijas ar EK par reformu virzieniem. Uzsver, ka konkrētu projektu izvēle, kurus atbalstīt ANM ietvaros, būs noslēdzošais solis. Pēc vienošanās par reformām un investīciju virzieniem, tiks runāts par konkrētiem projektiem, kas vislabāk sasniegtu dalībvalstu mērķus/rādītājus un ir gatavi ieviešanai ANM ierobežotajā laika periodā (līdz 2026.gada vidum).Tā kā Eiropas parlaments un ES padome turpina diskusiju par Eiropadomes lēmumu ieviešanas likumdošanu un nav skaidri fiksēts termiņš sarunu noslēgumam vai gala iznākums, kas var ietekmēt investīciju izvēles, tad viss tālākais darbu kalendārs ir provizorisks un primāri izrietošs no pieņemtajiem lēmumiem Briselē.Šobrīd FM darba grupa turpina strādāt pa tematiskiem blokiem - reformu priekšlikumiem. Tas noteiks investīciju pamatojumu, un vēlāk - konkrētu projektu atlases kritērijus. Tiek plānots, ka š.g. decembrī MK tiek lemts par plāna kopējo struktūru, investīciju virzieniem, principiem, plānotiem reformu mērķiem un sasniedzamiem rezultātiem, kā arī līdzekļiem to sasniegšanai (nevis par konkrētu projektu sarakstu apstiprināšanu).Konkrēts atbalsts konkrētiem projektiem būs zināms pēc plāna saskaņošanas ar EK un attiecīgo nozares ministriju sagatavotu MK noteikumu pieņemšanas. Šobrīd EK plāno ANM plānus apstiprināt līdz 2021. gada aprīlim.Tāpat jautājumus gan par ES fondu 2014. – 2020. gada, gan 2021. – 2027. gada plānošanas perioda investīciju aktualitātēm plānots pārrunāt FM kā ES fondu vadošās iestādes un EK ikgadējās tikšanās laikā 2020. gada 9. decembrī, kā arī 10. decembrī - ar sociālajiem un sadarbības partneriem ES fondu uzraudzības komitejas sanāksmē.VI (S.Ozola) informē par ES fondu normatīvā regulējuma (ES fondu vadības likums un MK noteikumi) progresu attiecībā uz nākošo plānošanas periodu. VI ir izstrādājusi ES fondu vadības likumprojektu, iestrādājot tās normas, kas minētas EK Regulu projektos un to ir neformāli saskaņojusi ar Centrālo finanšu un līgumu aģentūru (turpmāk - CFLA. Pēc konsultācijām ar Tieslietu ministrijas pārstāvjiem VI saņēmusi skaidrojumu, ka saskaņošanas procesu un saskaņojumu par tiesību aktiem iespējams saņemt tikai pēc visu 2021. – 2027.gada plānošanas perioda regulu apstiprināšanas, lai sniegtu vērtējumu par šo tiesību aktu atbilstību regulas prasībām. Līdz ar to oficiālu normatīvo aktu saskaņošanu šobrīd nav iespējams veikt.Papildus aicina ES fondu atbildīgajām iestādēm (turpmāk – AI) savlaicīgi domāt par vienkāršoto izmaksu piemērošanu projektos, jo Regulas projekts paredz, ka projektiem, kuriem kopējās darbības izmaksas nepārsniedz EUR 200 000, visas izmaksas, ko saņēmējam piešķir no ES fondiem, veic kā vienības izmaksas, vienreizējus maksājumus vai vienotas likmes, izņemot darbības, kuras atbilst valsts atbalsta nosacījumiem.  1. **Plašāka informācija pieejama prezentācijā.**  Labklājības ministrija (turpmāk – LM) (S.Uzuliņa) jautā par aktuālo saistībā ar “Atveseļošanas palīdzība kohēzijai un Eiropas teritorijām” (turpmāk - REACT-EU) finansējumu? Kā arī jautā, vai FM sniegs atgriezenisko saiti par tiem investīciju projektiem vai pasākumiem, kuri netiks iekļauti REACT-EU, ANM un Taisnīgās pārkārtošanās fondā?VI (B.Kņigins) sniedz atbildi, ka REACT-EU pakete paredz apmēram 300 miljonus eiro Latvijai papildu finansējuma papildus esošajām 2014.-2020.gada kohēzijas politikas darbības programmām. Šo finansējumu varēs izmantot krīzes seku likvidēšanai caur Eiropas Reģionālās attīstības fondu (atbalstam MVU, investīcijām veselības jomā, u.c.) un Eiropas Sociālo fondu (darbavietu saglabāšanai, jaunu darbavietu radīšanai, pārkvalificēšanai, u.c.) un visneaizsargātākās sabiedrības daļas atbalstam caur Eiropas Vistrūcīgāko personu atbalstīšanas fondu.VI ir noprezentējusi savu priekšlikumus attiecībā uz finansējuma ieguldīšanu, taču turpmākie lēmumi ir atkarīgi no FM ministra vadītās darba grupas nolemto par konkrētu pasākumu un atbalsta mehānismu nepieciešamību Covid-19 seku mazināšanai.Attiecībā uz atgriezenisko saiti, informē, ka lēmums par investīciju ietvaru minētajās finansējuma programmās ir politisks, līdz ar to šobrīd grūti prognozēt, kāda varētu būt gala vienošanās.Veselības ministrija (A.Voldeks) jautā par iespējām nosūtīt normatīvo aktu projektus par jauno ES fondu periodu jau šobrīd, lai ministrijas savlaicīgi varētu iepazīties ar to saturu. Kā arī jautā, vai ir bijušas sarunas ar EK par tehniskās palīdzības piešķiršanu ANM ieviešanai?VI (S.Ozola) atbild, ka oficiālu saskaņošanu atbilstoši MK Kārtības rullim nav iespējams veikt, jo Regulas vēl nav apstiprinātas. Neoficiālu saskaņošanu VI nav plānojusi veikt, ņemot vērā šī brīža noslodzi un resursus.Attiecībā uz ANM un tehniskās palīdzības finansējuma pieejamību, tad ANM nav paredzēta iespēja piešķirt papildu finansējumu tehniskai palīdzībai.VI (B.Kņigins) papildina, ka šis jautājums ir vairākkārt uzdots EK, taču skaidras atbildes nav saņemtas. Plānots, ka šo jautājumu VI ar EK pārrunās vēlreiz, kad VI sniegs savu redzējumu par ANM ieviešanas sistēmu, kas būs līdzīga ES fondu vadības un kontroles sistēmai. **Vienojas:** Sanāksmes dalībniekiem pieņemt zināšanai sniegto informāciju. |
|  | VI | ES fondu vadošās iestādes darbības novērtējuma rezultāti. | 1. **VI (Z.Jansone)** prezentē 2020.gada ES fondu VI darbības novērtēšanas rezultātus, ko sniegušas ES fondu 2014.-2020.gada plānošanas perioda administrēšanā iesaistītās iestādes. Tāpat tiek sniegta informācija par veiktajiem pasākumiem un turpmāk plānotajiem uzlabojumiem darbības efektivizēšanai. 2. **Plašāka informācija pieejama prezentācijā.**   **Vienojas:**  Sanāksmes dalībniekiem pieņemt zināšanai sniegto informāciju. |
|  | VI | Dubultfinansējuma riska kontroles matricas praktiskā pielietojamība un tās izmantošanas iespējas 2021.-2027.gada plānošanas periodā. | **VI (Z.Jansone)** sniedz informāciju, ka, ņemot vērā, ka VI ir uzsākusi izvērtēt dubultfinansējuma riska kontroles matricas (turpmāk – matrica) izmantošanas efektivitāti, pielietošanas intensitāti, lietderību un ērtību, VI 06.11.2020. nosūtīja visām AI, sadarbības iestādei, pašvaldībām un citām iestādēm, piemēram Lauku atbalsta dienestam, Pārresoru koordinācijas centram, e-pastu, ar lūgumu sniegt viedokli par matricas praktisko pielietojamību katrā no iestādēm. Pēc viedokļu apkopošanas, VI ir secinājusi, ka matricā iekļautā informācija iestādēm ir nepieciešama un tā būtu saglabājama arī uz nākošo ES fondu plānošanas periodu.  Pateicas iestādēm par izteiktajiem priekšlikumiem matricas ērtākai lietošanai un citām idejām matricas funkcionalitātes pilnveidei  Informē, ka tuvākajā laikā VI izsūtīs aicinājumu iestādēm iesaistīties darba grupā, kur notiks darbs pie matricas funkcionalitātes uzlabošanas un iespējamas matricas digitalizēšanas.  **Vienojas:**  Sanāksmes dalībniekiem pieņemt zināšanai sniegto informāciju. |
|  | VI | ES fondu izvērtēšana 2021.-2027.gada plānošanas periodā. | **VI (N.Strautmanis)** sniedz prezentāciju, kurā izklāsta būtiskākās izmaiņas attiecībā uz ES fondu izvērtēšanu 2021.-2027.gada plānošanas periodā, kā arī sniedz ieskatu līdzšinējā pieredzē attiecībā uz izvērtēšanas organizēšanu ES fondu 2014.-2020.gada plānošanas periodā.  Iepazīstina ar VI priekšlikumiem attiecībā uz izvērtēšanas pilnveidošanu jaunajā ES fondu plānošanas periodā, kur paredzēts stiprināt partneru iesaisti un VI lomu, lai padarītu pārskatāmāku izvērtēšanas sistēmu.  **Plašāka informācija pieejama prezentācijā.**    **Vienojas:**  Sanāksmes dalībniekiem pieņemt zināšanai sniegto informāciju. |
|  | VI | Par aktualitātēm saistībā ar jauno ES fondu tīmekļvietnes izstrādi. | **FM Komunikācijas departaments (I.Gaigala)** sniedz prezentāciju par jaunās ES fondu tīmekļvietnes izstrādi un turpmākajām plānotajām darbībām.  Informē par galvenajiem trūkumiem esošajā esfondi.lv tīmekļvietnē. Šobrīd iestāžu informācija tīmeklī par ES fondu iespējām un ieguldījumiem pārklājas, līdz ar to tā dublējas dažādās tīmekļa vietnēs un ir izkaisīta, grūti pārskatāma. Esošā situācija padara sarežģītu ES atbalsta informācijas meklēšanu un pagarina ceļu līdz vajadzīgās informācijas atrašanai. Esošā esfondi.lv tīmekļvietne ir novecojusi gan dizaina, gan funkcionalitātes ziņā. Lapā nav iespējams uzstādīt mūsdienu prasībām atbilstošus informācijas attēlošanas rīkus. Vienlaicīgi lapas ietvaros ir vairākas sistēmas, kas arī ir novecojušas un nav lietotājam draudzīgas, piemēram ES fondu e-portfelis, projektu meklētājs.  Informē, ka šobrīd ir noslēdzies portāla izstrādes pirmās kārtas iepirkums, kura ietvaros notiek lietotāju izpēte, lapas arhitektūras izstrāde un iepirkuma noslēgumā taps tehniskā specifikācija (šo darbu izstrādes termiņš – 29.02.2021.) uz kā pamata tiks sludināts otrais iepirkums jau konkrētiem lapas izstrādes (programmēšanas) darbiem.  Vienotas tīmekļa vietnes esfondi.lv attīstības perspektīva nākotnē ir centralizēt un atspoguļot pārskatāmā veidā informāciju par sniegto ES atbalstu un pieejamajām iespējām esfondi.lv, ciktāl centralizācija atbilst lietotāju vajadzībām, satura pārskatāmībai un citiem lietojamības principiem.  Papildus plānots izstrādāt citu jaunu funkcionalitāti mājas lapas ietvaros, piemēram, izstrādāt sūdzību pieteikšanas formu, datu vizualizācijas rīku, pilnveidot jaunumu saņemšanas rīku, projektu meklētāju, izveidot modernu un funkcionējošo e-portfeli.  **Plašāka informācija pieejama prezentācijā.**    **Valsts kanceleja (H.Beitelis)** jautā, vai strādājot pie jaunās ES fondu tīmekļvietnes, notiek sadarbība un komunikācija ar Valsts kanceleju, kura attīsta vienotu un centralizētu valsts pārvaldes iestāžu tīmekļvietņu pārvaldības platformu?  **FM Komunikācijas departaments (I.Gaigala)** apstiprina, ka darbs pie jaunās ES fondu tīmekļvietnes norit ciešā sadarbībā ar Valsts kanceleju.  **Vienojas:**  Sanāksmes dalībniekiem pieņemt zināšanai sniegto informāciju. |
|  | CFLA | Par jauno risku sistēmu. | **CFLA (D. Burkāne)** sniedz prezentāciju par CFLA jauno risku sistēmu pieeju, ko CFLA izmantos jaunajā ES fondu plānošanas periodā. Atšķirībā no ierastās risku vērtēšanas sistēmas, jaunā risku sistēma ir veidota, lai riskus vērtētu specifisko atbalsta mērķu (turpmāk – SAM) līmenī. Jaunā risku pieeja balstās uz 7 risku kritērijiem:  1. Finansējums SAM-am no DP (%).  2. Viena projekta vidējais finansējuma apjoms (EUR).  3. ES fondu intensitāte (%).  4. Nozare.  5. Valsts atbalsts (nav/ir/kombinēts).  6. Ieviešanas shēmas sarežģītība (partneru skaits, daudzpakāpju projekts).  7. Finansējuma saņēmēju (turpmāk – FS) reputācijas risks (iepriekšējā pieredze, konstatētie pārkāpumi, neatbilstoši veiktie izdevumi (turpmāk - NVI).  **Plašāka informācija pieejama prezentācijā.**      **Vienojas:**  Sanāksmes dalībniekiem pieņemt zināšanai sniegto informāciju. |
|  | VI | Par Eiropas Revīzijas palātas (turpmāk – ERP) veiktā audita “Likumdošanas audits: daudzgadu finanšu shēmas – 1.b izdevumu kategorija “Ekonomika, sociālā un teritoriālā kohēzija” konstatējumu attiecībā uz iepirkumu plānošanas un sadalīšanas riskiem. | **VI (S.Ozola)** informē, ka ERP 2019.gada jūlijā veiktā audita “Likumdošanas audits: daudzgadu finanšu shēmas – 1.b izdevumu kategorija “Ekonomika, sociālā un teritoriālā kohēzija” ietvaros, pārbaudot viena ceļu projekta deklarētos izdevumus konstatēja sadalīto iepirkumu (saistību ar vēl diviem ceļu projektiem) un ERP ierosināja piemērot 25% (979 176,08 EUR) no auditētā projekta deklarētās līguma summas. Jau vairāk kā gadu notiek sarakste ar ERP, argumentējot, ka Latvija nepiekrīt ERP auditoru konstatētajam. Šobrīd sagaidāma EK reakcija uz šo konstatējumu, pēc kuras saņemšanas Latvijas iestādēm vēl būs iespēja papildus argumentēt un cīnīties par finanšu korekcijas nepiemērošanu vai samazināšanu.  Tomēr, ievērojot ERP konstatēto un šādu auditoru pieeju, pastāv risks, ka EK var konstatēt sistēmisku problēmu, ja tiks konstatēti vēl citi gadījumi, kad ES finansētie un nacionāli finansētie publiskie iepirkumi tiek plānoti nošķirti jeb dalīti.  Aicina iestādēm, FS kā pasūtītājiem rūpīgi skatīties uz iepirkumu plāniem (nevis tikai konkrēta projekta iepirkuma plānu, bet gan kopējo organizācijas iepirkumu plānu) un maksimāli sludināt publiskos iepirkumus, t.sk. arī zemsliekšņu Eiropas Oficiālajā vēstnesī, lai izvairītos no diskusijām par ārvalstu piegādātāju ierobežojumiem. Plānojot iepirkumus, pasūtītājiem pievērst uzmanību iepirkumu sadalīšanas riskam pasūtītāja iepirkumos kopumā – neatkarīgi no finansējuma avota, kā arī, pievērst uzmanību tam, lai nenotiktu iepirkumu vienlaicīga izsludināšana vai izsludināšana samērā īsā periodā. Piemēram, zemsliekšņa iepirkums, kas izsludināts 2017.gada decembrī un zemsliekšņa iepirkums par līdzīga vai identiska līguma priekšmetu, kas izsludināts 2018.gada janvārī, var liecināt par apzinātu iepirkuma sadalīšanu.  **Revīzijas iestāde** (turpmāk - RI) **(A.Čekalovs)** papildina, ka RI savās pārbaudēs skata projekta iepirkuma plānu, pasūtītāja gada iepirkuma plānu, kā arī pārbauda pasūtītāja iepriekšējā gada iepirkumus un arī plānotos, kas mēdz būt laikietilpīgs process.  Vērš uzmanību, ka ERP konstatējums nav skaidrs no tā viedokļa, ka metodoloģija, kas izmantota konstatējuma pamatā, ir samērā specifiska, jo tā nesaskanēja ar EK un Ekonomiskās sadarbības un attīstības organizācijas (OECD) skaidrojošiem materiāliem, kur runa ir par iepirkuma gada plānu.  **Vienojas:**  Sanāksmes dalībniekiem pieņemt zināšanai sniegto informāciju. |
|  | CFLA | Par RI izteikto ieteikumu AI – “SAM/pasākumiem, kas satur papildinošās saimnieciskās darbības, turpmāk, pirms atlases izsludināšanas sagatavot metodiku par 20% nosacījuma kontroli.” | **VI (S.Ozola)** informē, ka, pamatojoties uz RI veiktā audita par ES fondu 2014.-2020.gada plānošanas perioda vadības un kontroles sistēmas darbības efektivitāti (valsts atbalsta jomā) secinājumiem, š.g. 11.06.2020. ar FM vēstuli Nr. 5.1.12/11-2/3180 tika nosūtīts visām AI lūgums pirms projektu iesniegumu atlases izsludināšanas vai projektu īstenošanas uzraudzības laikā (gadījumā, ja projektu iesniegumu atlase SAM/pasākumā ir noslēgusies) izstrādāt metodiku par 20% nosacījuma kontroli tajos SAM/pasākumos, kas nekvalificējas kā komercdarbības atbalsts un paredz iespēju projekta īstenošanas rezultātā attīstītajā infrastruktūrā veikt papildinošu saimniecisku darbību. Vienlaikus ierosinājām pārskatīt esošos SAM/pasākumus, kur finansējums piešķirts, nepārsniedzot starpību starp attiecināmajām izmaksām un pamatdarbības peļņu no ieguldījuma, pirms projektu iesniegumu atlases izsludināšanas vai projektu īstenošanas uzraudzības laikā (gadījumā, ja projektu iesniegumu atlase SAM/pasākumā jau ir noslēgusies), sagatavojot metodiku (piemēram, izmaksu un ieguvumu analīzes modeli) par minētā nosacījuma kontroli.  Aicina AI ļoti nopietni attiekties pret šo RI ieteikumu un savlaicīgi izstrādāt metodikas, kur tas nepieciešams. VI ES fondu kontroles nodaļa veiks pārbaudi, kā CFLA ir ieviesusi RI izteikto ieteikumu pēc tam, kad AI būs ieviesušas tām izteikto ieteikumu.  **RI (A.Čekalovs)** uzsver, ka arī RI šī ieteikuma ieviešana ir svarīga un aicina AI pievērst uzmanību šim aspektam. Metodikas izstrāde attiecas ne tikai uz projektu vērtēšanas posmu, bet tas visvairāk skar projektu dzīves ciklu kopumā. RI ieskatā, šobrīd no AI puses šī ieteikuma ieviešana norit samērā gausi. Papildinošas saimnieciskas darbības ir viena no riskantākajām jomām, tāpēc ir būtiski, lai AI izstrādātu metodoloģiju un ieviestu vienotu pieeju.  **Vienojas:**  Sanāksmes dalībniekiem pieņemt zināšanai sniegto informāciju. |
|  | LM | **Par pušu atbildību NVI gadījumā.**  LM ir saskārusies ar situāciju, kad ES fondu projektu īstenošanā iesaistītajām pusēm savstarpēji apmainoties ar informāciju, datu sniedzēja pusē radusies datu atlases kļūda, kā rezultātā sniegta nekorekta informācija un attiecīgi pieņemts lēmums par NVI. Attiecībā uz minēto situāciju 7.2.1.2.pasākuma[[1]](#footnote-2) ietvaros īstenotajā Valsts izglītības attīstības aģentūras  projektā LM 10.08.2020. nosūtījusi e-pasta vēstuli FM un saņēmusi atbildi. Taču jāmin, ka ar līdzīgu situāciju ir saskārušies arī citi LM pārziņas projekti (piemēram, Nodarbinātības valsts aģentūras īstenotais projekts, kura ietvaros tika sniegts atbalsts ilgstošajiem bezdarbniekiem un kurš, lai pārliecinātos par iespējamiem dubultnefinansēšanas riskiem, piedāvājot mērķa grupas dalībniekiem atbalstu motivācijas programmu veidā, sadarbojas ar Sabiedrības integrācijas fondu – apmainās ar informāciju par projekta dalībniekiem), kad datu turētāja datu atlases un informācijas apmaiņas procesā ir radušās kļūdas, kuru rezultātā sadarbības iestādei ir nācies pieņemt lēmumu par neatbilstoši veiktām izmaksām informācijas saņēmēja pusē.  LM ieskatā šādi gadījumi nav korekti, kad FS, veicot visas no tā atkarīgās darbības, lai pārliecinātos par mērķa grupas atbilstību, tiek “sodīts” par trešās puses pieļautajām kļūdām. Ņemot vērā, ka LM ieskatā šī problēmsituācija var būt aktuāla arī citām iestādēm, lūdzam FM izvērtēt iespēju veikt nepieciešamās darbības, lai rastu kopēju risinājumu šādas problēmsituācijas novēršanai (LM kā iespējamo risinājumu, piemēram, saskata noteikt atbildību arī datu sniedzējam). | **VI (S.Ozola)** informē, ka CFLA ir sniegusi atbildi uz LM jautājumu.  **CFLA atbilde:**  Pamatojoties uz līgumu par projekta īstenošanu, kas noslēgts ar FS, neatbilstību gadījumā CFLA pieņem lēmumu par NVI atgūšanu no FS. Tālāk jau FS var rīkoties atbilstoši situācijai, piemēram, vēršoties ar regresa prasību.  Jebkurai datu apmaiņas vienošanai klāt ir sadaļa par atbildību par datu nesniegšanu noteiktā laikā, apjomā un kārtībā, par ko arī paredzētas soda sankcijas. Tāda pati kārtība ir arī gadījumos, ja datu apmaiņu regulē normatīvie akti. Soda mehānisms tiek piemērots no vispārējā regulējuma principiem, iestādēm savstarpēji sazinoties.  Ņemot vērā, ka datu kvalitāte ir būtisks nosacījums kvalitatīvai projektu ieviešanai, uzskatām, ka primāri risinājums būtu meklējams proaktīvi, lai izvairītos no līdzīgām situācijām turpmāk un iespējams arī citos projektos.  Aicinām LM sanāksmes ietvaros sniegt papildus informāciju par konstatētajām problēmām, lai vienotos par nepieciešamajiem uzlabojumiem un to nodrošināšanā piesaistāmajiem ekspertiem.  **LM (A.Vībe)** piebilst, ka šādi gadījumi, kad savstarpēji apmainoties iestādēm ar informāciju ir radušās kļūdas datu apmaiņas procesā, ir konstatēti vairāku LM pārziņas projektu – t.sk. atsevišķiem projektiem (t.i., problēmjautājuma pieteiktajā gadījumā – starp Nodarbinātības valsts aģentūru un Sabiedrības informācijas fondu) savstarpēji apmainoties ar informāciju, kā arī Valsts izglītības un attīstības aģentūras īstenotā 7.2.1.2.pasākuma projekta ietvaros, kad Valsts ieņēmumu dienests sniedza nekorektus datus. Kā iespējamo risinājumu – noteikt pušu savstarpējo atbildību datu apmaiņā, ir vērtējusi arī LM un kā risinājumu ieteikusi arī pārziņas projektu iesniedzējiem, tomēr attiecībā uz šo jāmin, ka nereti šādu izmaksu segšana iesaistītajām iestādēm nav attiecināmas (ne projektā, ne iestādes budžetā).  **VI (S.Ozola) vērš uzmanību, ka** neatbilstību gadījumā CFLA pieņem lēmumu par NVI atgūšanu no FS, kas ir atbildīgs par projekta īstenošanu.  **Vienojas:**  Sanāksmes dalībniekiem pieņemt zināšanai sniegto informāciju. |
|  | LM | **Par plānotajiem risinājumiem attiecībā uz rādītāju uzkrāšanu un mērķa grupas pārbaudēm caur Kohēzijas politikas fondu vadības informācijas sistēmu (turpmāk - KP VIS).**  Lūdzam sniegt FM/CFLA informāciju par plānotajiem risinājumiem gan 2014.-2020.gada, gan 2021.-2027.gada plānošanas periodā attiecībā uz KP VISsaistībā ar LM identificētajiem un ar FM, CFLA pārrunātajiem KP VIS funkcionalitātes pilnveidojumiem:   1. rādītāju uzskaites jomā (proti, izmaiņas, kas būtu vērstas uz FS funkcionalitāti mērķa grupas pārbaudes nodrošināšanai un sekmētu FS iespējas izvairīties no dubultfinansēšanas riskiem (minētais ir šis attiecināms uz kopējiem risinājumiem FS, kas nav datu turētāji par projekta mērķgrupu)); 2. rādītāju uzraudzības/pēcuzraudzības jomā (proti, kad, projektam noslēdzoties, nav iegūta/uzkrāta informācija par visām rezultāta rādītāja vērtībām (t.i., projekta īstenošanas termiņā nav iespējams izvērtēt mērķa grupas situāciju 6 mēnešus pēc dalības atbalsta pasākumā, šis periods iestiepjas pēc projekta noslēguma). Ņemot vērā, ka Eiropas Sociālā fonda projektos nav noteikta ilgtspēja un attiecīgi arī pēcuzraudzības periods, LM kā risinājumu minētajā situācijā saskata iespēju sadarbības iestādei minētos datus iegūt no KP VIS sasaistītajām datu bāzēm, tādējādi arī mazinot administratīvo slogu attiecībā uz citu iestāžu iesaisti).   Informējot par minēto problemātiku, LM 10.08.2020. nosūtījusi e-pasta vēstuli FM[[2]](#footnote-3) par datu uzkrāšanu, projektiem noslēdzoties, kā arī izteikusi attiecīgus komentārus, sniedzot viedokli par FM virzīto MK noteikumu projektu “Grozījumi Ministru kabineta 04.09.2018. noteikumos Nr. 562 “Darbības programmas “Izaugsme un nodarbinātība” 2.10. prioritārā virziena “Tehniskā palīdzība “Eiropas Sociālā fonda atbalsts Kohēzijas politikas fondu ieviešanai un vadībai””, 2.11. prioritārā virziena “Tehniskā palīdzība “Eiropas Reģionālās attīstības fonda atbalsts Kohēzijas politikas fondu ieviešanai un vadībai”” un 2.12.prioritārā virziena “Tehniskā palīdzība “Kohēzijas fonda atbalsts Kohēzijas politikas fondu ieviešanai un vadībai”””, ar kuru tiek paredzēts finansējums jaunas darbības īstenošanai, lai nodrošinātu KP VIS funkcionalitātes izstrādi jaunā ES fondu 2021.- 2027.gada plānošana perioda projektu iesniegumu iesniegšanas un vērtēšanas KP VIS sistēmā nodrošināšanai, t.sk. lūdzot vērtēt, vai nav nepieciešams arī papildu finansējums MK noteikumu 20.7.2.2.apakšpunktā minētās darbības sekmīgai īstenošanai (t.i., KP VIS sasaistes, uzturēšanas, drošības pasākumu un funkcionalitātes nodrošināšanai). | **VI (S.Ozola)** informē, ka CFLA ir sniegusi atbildi uz LM jautājumu.  **CFLA atbilde:**   1. Šāda veida funkcionalitāte ir pretrunā ar CFLA noslēgtajām savstarpējo vienošanos ar datu turētājiem. Datu turētāji vēsturiski ir kategoriski noraidījuši iespēju ļaut datus caur KPVIS izgūt trešajām pusēm – šādas pieejas maiņa jau ir politikas līmeņa jautājums un izšķiršanās. Ar šādu pieeju visiem FS, kuriem ir paredzēta dalībnieku uzkrāšana, piemēram, būtu jāļauj izgūt datus no PMLP iedzīvotāja reģistra, kas CFLA ieskatā rada arī būtiskus datu drošības riskus.   Gadījumā, ja tiktu akceptēta iepriekš aprakstītā pieejas maiņa no datu turētājiem, CFLA papildus būtu nepieciešams veidot jaunu funkcionalitāti ārpus dalībnieku saraksta, kas nodrošinātu personas pārbaudi pret ārējiem reģistriem pirms dalības uzsākšanas.   1. Aprakstā nav minēti konkrēti rādītāji, tāpēc grūti komentēt informācijas ieguves iespējas no ārējiem reģistriem. KPVIS pašlaik ir sasaiste VID un VDEĀVK, kā arī tuvākā mēneša laikā būs sasaiste ar PMLP IR un NVA BURVIS.   21.08.2020 nosūtītajā FM atbildes e-pasta vēstulē (gatavota sadarbībā ar CFLA) uz 10.08.2020 LM iesūtīto e-pasta vēstuli jau tika norādīts, ka CFLA nevar iegūt datus par dalībniekiem, kas iesaistīti izglītībā/mācībās vai kvalifikācijas ieguvē 6 mēnešus pēc dalības pasākumā, jo šādi dati pēc CFLA pieejamās informācijas nav pieejami citās datu bāzēs. CFLA ir saņēmusi atbildi no Izglītības un zinātnes ministrijas, ka Valsts izglītības informācijas sistēmā netiek uzkrāta informācija par apmācībām, kas notiek ārpus izglītības iestādēm, piemēram, apmācības darba vietā, pieaugušo neformālā izglītība. Gan iepriekš minētajā atbildes vēstulē, gan 10.09.2020 attālinātajā sanāksmē ar LM CFLA norādīja, ka tehniski var nodrošināt rādītāju ievadi KPVIS pēc projekta pabeigšanas, bet LM pašai ir jānodrošina konkrēto rādītāju apkopošana.  CFLA ieskatā LM jaunajā ES fondu plānošanas periodā būtu jāizvairās no tādu rādītāju definēšanas, kuru apkopošanā nepieciešamā informācija netiek uzkrāta ārējos reģistros.  **LM (A.Vībe)** jautā, vai izvēloties pieeju – izvairīties no tādu rādītāju definēšanas, kuru apkopošanā nepieciešamā informācija netiek uzkrāta ārējos reģistros, nenovedīs pie tā, ka LM no FM vai EK puses tiks pārmests, ka tiek noteikti rādītāji, kas nenodrošinās pilnīgu informāciju par ieguldījumu tvērumu?  **VI (D.Rancāne)** atbild, ka FM vērtēs AI priekšlikumus par nosakāmajiem rādītājiem, plānotajām investīcijām, nepieciešamības gadījumā katru gadījumu risinot atsevišķi.  **Vienojas:**  Sanāksmes dalībniekiem pieņemt zināšanai sniegto informāciju. |
|  | LM | **Par darba līgumiem ES fondu projektos, t.i., nespēju noslēgt terminētos darba līgumu ar iestādes darbiniekiem, kas piesaistīti uz ES fondu projektu īstenošanas laiku gadījumos, kad projekta īstenošanas ilgums pārsniedz piecus gadus.**  Darba likums dod iespēju slēgt darba līgumus tikai uz pieciem gadiem vai arī uz nenoteiktu laiku[[3]](#footnote-4). Pie esošā regulējuma darbiniekiem, kas piesaistīti uz ES fondu projektu laiku, gadījumos, kad projekta īstenošanas ilgums pārsniedz piecus gadus, terminētie darba līgumi pārvēršas par beztermiņa darba attiecībām un ir nepieciešams paredzēt atlaišanas pabalstu izmaksu, pārtraucot darba tiesiskās attiecības. Papildus jāmin, ka atsevišķos gadījumos LM arī saskaras ar situāciju, kad persona pēc darba tiesisko attiecību pārtraukšanas un atlaišanas pabalsta saņemšanas atgriežas darbā FS citā projektā.  Ņemot vērā, ka Darba likums paredz iespēju arī citā normatīvajā aktā noteikt citu darba līguma termiņu, attiecīgi LM jautājumu par darba līguma slēgšanu ES fondu projektu ietvaros uz noteiktu laiku, kad termiņš pārsniedz piecus gadus, virzījusi izskatīšanai 07.12.2016. sanāksmē par 2014.-2020.gada plānošanas perioda ES fondu un citu ārvalstu finanšu instrumentu jautājumiem, aicinot FM izvērtēt iespēju veikt izmaiņas ES fondu īstenošanu regulējošos normatīvajos aktos un paredzēt terminētu darba līgumu slēgšanu uz projekta īstenošanas laiku. Ņemot vērā, ka minētais priekšlikums netika virzīts tālāk (t.sk. ņemot vērā FM nevēlēšanos mainīt nosacījumus 2014.-2020.gada plānošanas perioda ietvaros), LM aktualizē minēto jautājumu 2021.-2027.gada plānošanas perioda kontekstā, atkārtoti aicinot FM izvērtēt iespēju veikt atbilstošas tiesību normas nostiprināšanu normatīvajos aktos, paredzot terminētu darba līgumu slēgšanu uz projekta īstenošanas laiku. | **VI (S.Ozola)** informē, ka VI ir sniegusi atbildi uz LM jautājumu.  **VI atbilde:**  Uzsākot darbu pie 2021. – 2027.gada plānošanas perioda likumprojekta izstrādes esam ņēmuši vērā šo ierosinājumu un priekšlikuma veidā plānojam virzīt pie jaunā ES fondu plānošanas perioda tiesiskā regulējuma uzlabojumiem.  Šobrīd priekšlikuma pamatā ir sadarbības iestādes veiktais izvērtējums, attiecīgi norma paredzētu iespēju noteikt, ka, lai nodrošinātu šajā likumā noteikto funkciju izpildi CFLA kā ES fondu sadarbības iestāde var slēgt darba līgumu uz noteiktu laiku. Darba līguma termiņš nevar būt ilgāks par 7 gadiem (ieskaitot termiņa pagarinājumus). Minēto ierosinājumu esam gatavi izvērtēt arī attiecībā uz AI veiktajiem uzdevumiem un to ietvaros slēgtajiem darba līgumiem. Lai minētā ierosinājuma pamatojumu attiecībā uz AI varētu pilnvērtīgi iestrādāt un pamatot pie likumprojekta virzības, aicinām LM iesniegt informāciju par šāda risinājuma praktisko pamatojumu no iestādes funkciju un uzdevumu sadalījuma viedokļa.  Vienlaikus vēršam uzmanību, ka minētais risinājums ir diskutējams ar visām likumprojekta saskaņošanas ietvaros iesaistītajām pusēm.  **LM (S.Uzuliņa)** piebilst, kaDarba likums paredz iespēju arī citā normatīvajā aktā noteikt citu darba līguma termiņu, un, ja šādu normu par darba līguma slēgšanu ES fondu projektu ietvaros ilgāku par pieciem gadiem piemērotu ES fondu sistēmai, tas būtu jāatrunā ES fondu vadības likumā. Par minēto jautājumu notikušas diskusijas arī 2014.-2020.gada ES fondu normatīvā regulējuma saskaņošanas gaitā.  Uzsver, ka LM kā nozares atbildīgā ministrija par Darba likumu ir gatava sniegt nepieciešamo informāciju, piemēram, pie likuma anotācijas izstrādes, lai iestrādātu LM priekšlikumu ES fondu likumā.  **Vienojas:**  Sanāksmes dalībniekiem pieņemt zināšanai sniegto informāciju. |
|  | LM | **Par MK noteikumu izstrādi 2021.-2027.gada plānošanas periodā.**  Sniedzot komentārus par LM sagatavoto ES fondu darbības programmas papildinājumu, FM attiecībā uz vairākiem LM pārziņā esošo SAM pasākumiem aicinājusi LM izvērtēt iespēju apvienot vairākus SAM pasākumus, izstrādājot tiem vienotus MK noteikumus. LM ieskatā dažādu iemeslu dēļ (piemēram, kad plānotas saturiski atšķirīgas plānotās darbības, atšķirīgi ieviešanas mehānismi, dažādas mērķa grupas, atšķirīgi FS, laika grafiks u.c.) vienotu MK noteikumu izstrāde nav lietderīga, lai nodrošinātu, ka normatīvais akts ir viegli uztverams, pārskatāms, skaidrs un nepārprotams visām iesaistītajām pusēm.  Ņemot vērā FM komentārus par MK noteikumu izstrādi (apvienošanu) 2021.-2027.gada plānošanas periodā, lūdzam skaidrot, vai tiek plānota atvieglota MK noteikumu izstrādes un apstiprināšanas procedūra, samazinot MK noteikumos ietveramo ar ES fondu projektu īstenošanu saistīto nosacījumu apjomu. | **VI (S.Ozola)** informē, ka VI ir sniegusi atbildi uz LM jautājumu.  **VI atbilde:**  Skaidrojam, ka ierosinājums pēc iespējas apvienot vairāku kārtu īstenošanas nosacījumus vienos MK noteikumos par SAM īstenošanu tika sniegts ar mērķi, lai mazinātu potenciālo MK noteikumu skaitu un administratīvo slogu nepieciešamo grozījumu gadījumā virzot grozījumus vairākos dokumentos u.tml. Vienlaikus, katra situācija vērtējama pēc būtības, izvērtējot konkrētā SAM iespējas un ierobežojumus.  VI atbalsta, ka MK noteikumi par SAM īstenošanu ir jāveido viegli uztverami un pārskatāmi.  Skaidrojam, ka pašu procesu, kā tiek virzīti apstiprināšanai MK noteikumu projekti, VI nevar izmainīt, jo to nosaka MK kārtības rullis[[4]](#footnote-5).  Vienkāršošana plānota, rūpīgi pārskatot informāciju, kas ir iekļaujama MK noteikumos par SAM īstenošanu un kas iekļaujama horizontālajos MK noteikumos.  Jau esošā ES fondu plānošanas perioda ietvaros, izstrādājot horizontālo MK noteikumu projektus esam maksimāli centušies atvieglot, t.i. visu, ko bija iespējams noteikt ārpus MK noteikumiem, jau esam pārcēluši uz nolikumu un līgumu vai vienošanos par projekta īstenošanu. Papildus vēršam uzmanību, ka līdzīgi kā ES fondu 2014. – 2020.gada plānošanas periodā, nākamajam periodam arī ir plānots izstrādāt analogu VI 2.2.vadlīnijām “Vadlīnijas Ministru kabineta noteikumu par specifiskā atbalsta mērķa īstenošanu izstrādei”, kas nosaka optimālo MK noteikumu par SAM īstenošanu saturu.  **Sanāksmes dalībniekiem jautājumu un komentāru par sagatavoto informāciju nav.**  **Vienojas:**  Sanāksmes dalībniekiem pieņemt zināšanai sniegto informāciju. |
|  | Vides aizsardzības un reģionālās attīstības ministrija (turpmāk- VARAM) | VARAM regulāri izskata FM kā Eiropas Savienības fondu vadošās iestādes sagatavotos informatīvos ziņojumus par ES struktūrfondu un Kohēzijas fonda investīciju ieviešanas statusu.  VARAM katra gada otrajā pusē apkopo un analizē informāciju par VARAM specifiskā atbalsta mērķu projektiem, kuros neizpilde līdz atskaites sagatavošanas brīdim pārsniedz  2014.gada 16.decembra Ministru kabineta noteikumu Nr.784 “Kārtība, kādā Eiropas Savienības struktūrfondu un Kohēzijas fonda vadībā iesaistītās institūcijas nodrošina plānošanas dokumentu sagatavošanu un šo fondu ieviešanu 2014.–2020.gada plānošanas periodā” (turpmāk – MK noteikumi Nr.784) 51.3 punktā atrunāto 25 % plāna samazinājuma slieksni. Lai to nodrošinātu VARAM katru mēnesi CFLA kā Eiropas Savienības fondu sadarbības iestādei nosūta vēstuli ar lūgumu sniegt informāciju par projektiem, t.sk. sniegt informāciju par kavējumu iemesliem projektos, kuri pirmo reizi ir pieminēti VI sagatavotajā ikmēneša informatīvajā ziņojumā par ES struktūrfondu un Kohēzijas fonda investīciju ieviešanas statusu, un/vai par kuriem iepriekšējā mēnesī CFLA nevarēja viennozīmīgi sniegt informāciju par iespēju projektā piemērot izņēmuma gadījumu atbilstoši MK noteikumiem Nr.784 51.4. punktam, norādot vai pastāv reāls finanšu disciplīnas nosacījumu piemērošanas risks, vai varētu tikt piemērots izņēmuma gadījums atbilstoši MK noteikumu Nr.784 51.4.  punktam, vai ir pieejama cita būtiska informāciju par projektu ieviešanas gaitu.    Priekšlikums: Lai nodrošinātu ātrāku informācijas apriti un mazinātu administratīvo slogu, lūdzam turpmāk pie VI sagatavotajiem ikmēneša informatīvajiem ziņojumiem par ES struktūrfondu un Kohēzijas fonda investīciju ieviešanas statusu pievienot pielikumā  CFLA sagatavoto informāciju par projektiem, kuriem ir konstatēta finanšu neapguve lielāka par 25% no plānotā uz attiecīgā gada 1.februāri. Šajā informācijā būtu jānorāda, vai pastāv reāls finanšu disciplīnas nosacījumu piemērošanas risks, vai varētu tikt piemērots izņēmuma gadījums atbilstoši MK noteikumu Nr.784 51.4  punktam, vai cita būtiska informācija par projektu ieviešanas gaitu, kas ietekmē finanšu savlaicīgu neapguvi. Mūsuprāt šādu informāciju vajadzētu iekļaut ikmēneša informatīvajos ziņojumus, kas tiek gatavoti par statusu sākot no septembra, jo lielākie infrastruktūras būvniecības darbi projektos noris tieši pavasara – rudens mēnešos. | **VI (S.Ozola)** informē, ka VI sadarbībā ar CFLA ir sniegusi atbildi uz VARAM jautājumu.  **VI un CFLA atbilde:**  Centralizēti finanšu disciplīnas uzraudzība tiek nodrošināta divas reizes gadā, gatavojot pusgada informatīvos ziņojumus MK par ES fondu ieviešanas progresu. Šāda pieeja ir izvēlēta, lai sabalansētu resursus, kas nepieciešami datu izgūšanai/apstrādei un analīzei ar faktisko ieguvumu konkrētajā laikā (šis process piesaistīts MK pusgada ziņojumiem, lai nepieciešamības gadījumā ziņojumā varētu iekļaut informāciju un/vai lēmumus, kas skar projektu finanšu disciplīnas jautājumus).  CFLA un VARAM ir diskutējis par šo jautājumu un vienojies saglabāt kopējo pieeju, vienlaikus, nepieciešamības gadījumā CFLA sniedz VARAM prasīto informāciju individuālā kārtā.  Individuālās AI vēlmes vai vajadzības par finanšu disciplīnas jautājumiem aicinām pārrunāt un vienoties individuāli starp CFLA un AI, nepieciešamības gadījumā piesaistot VI.  **Sanāksmes dalībniekiem jautājumu un komentāru par sagatavoto informāciju nav.**  **Vienojas:**  Sanāksmes dalībniekiem pieņemt zināšanai sniegto informāciju. |
|  | VARAM | Lai varētu savlaicīgi uzsākt normatīvo aktu izstrādi programmas REACT-EU ieviešanai un lai pēc iespējas ātrāk šīs investīcijas nonāktu tautsaimniecībā ekonomikas stiprināšanai, lūdzam informēt par REACT-EU laika grafiku un aktualitātēm. | **VI (S.Ozola)** informē, ka VI ir sniegusi atbildi uz VARAM jautājumu.  **VI atbilde:**  Attiecībā uz normatīvo aktu izstrādi, skaidrojam, ka attiecīgie regulas grozījumi vēl atrodas saskaņošanas stadijā un jautājumi, kas saistīti ar tehniskiem risinājumiem, joprojām nav skaidri, t.sk. arī EK kolēģi šobrīd nevar sniegt pietiekami precīzus skaidrojumus un norādes. Minētais ir tieši saistīts ar nacionālā normatīvā regulējuma izstrādi. DP grozījumus REACT-EU finansējuma piesaistei plānots virzīt apstiprināšanai MK un EK 2021.gada sākumā – janvāra beigās - februārī. Šobrīd VI seko līdzi MK lēmumiem COVID-19 seku mazināšanai un vērtē, vai REACT-EU pasākumu kopums nebūtu pārskatāms un papildināms, ņemot vērā š.g. 9.novembrī izsludināto ārkārtas situāciju.  Papildus skaidrojam, ka šobrīd vēl faktiski nepastāv iespēja iesniegt DP grozījumus, kas ietvertu REACT-EU ieguldījumus, jo attiecīgās izmaiņas vēl nav veiktas EK SFC2014 sistēmā (tās plānots veikt 2021.gada sākumā).  **Sanāksmes dalībniekiem jautājumu un komentāru par sagatavoto informāciju nav.**  **Vienojas:**  Sanāksmes dalībniekiem pieņemt zināšanai sniegto informāciju. |
|  | VARAM | MK 2020. gada 22. septembra protokollēmuma Nr. 55 30.§ “Informatīvais ziņojums “Par Kohēzijas politikas Eiropas Savienības fondu investīciju aktualitātēm (pusgada ziņojums)” (turpmāk- Protokollēmums)  2.1. apakšpunkts nosaka: “Eiropas Savienības struktūrfondu un Kohēzijas fonda (turpmāk - ES fondi) AI un CFLA kā Eiropas Savienības fondu sadarbības iestādei (turpmāk - sadarbības iestāde) līdz ES fondu 2014.-2020.gada plānošanas perioda beigām atbilstoši kompetencei veikt nepieciešamās darbības virssaistību kompensēšanai no ES fondu atbrīvotā finansējuma, tas ir, ietaupījumus projektā, kas rodas pēc visu projektā plānoto darbību īstenošanas, NVI un vienošanās/līgumu par projekta īstenošanu laušanas rezultātā atbrīvoto finansējumu nepārdala citiem projektiem vai jaunām projekta darbībām. Šo ierobežojumu nepiemēro uz vienošanās/līgumu par projekta īstenošanu grozījumu priekšlikumiem par ES fondu finansējuma atbrīvošanu, kas iesniegti sadarbības iestādē pirms vai viena mēneša laikā pēc šī protokollēmuma spēkā stāšanās.”    Lūdzam skaidrot, kurā brīdī tiks uzskatīts, ka ar ES fondu atbrīvoto finansējumu Protokollēmuma 2.1.apakšpunktā minētajos gadījumos tiek segtas virssaistības. Vai būs jāveic grozījumi MK noteikumos par SAM īstenošanu, samazinot SAM noteikto ES fondu finansējumu par atbrīvotā ES fondu finansējuma apmēru? Vienlaikus aicinām CFLA regulāri analizēt informāciju par atlikumiem projektos un informēt par SAM īstenošanu atbildīgo iestādi par projektos atbrīvotā finansējuma apmēru, norādot, vai finansējums tiek novirzīts virssaistību segšanai vai tas ir izmantojams SAM ietvaros. | **VI (S.Ozola)** informē, ka VI ir sniegusi atbildi uz VARAM jautājumu.  **VI atbilde:**  Minētais MK protokola uzdevums ir izsmeļošs par to, kāda ir rīcība, t.i. vienkāršotā valodā – pēc noteiktā termiņa jebkāds “atbrīvotais ES fondu finansējums” nav izmantojams jaunām “saistībām/izdevumiem”, tas ir atstājams neizmantots, jo ir kopumā papildu virssaistības. FM iekļaus MK pusgada ziņojumos par ES fondu aktualitātēm konspektīvu gan deklarējamo izdevumu prognozi, gan virssaistību kompensēšanas informāciju, t.sk. priekšlikumus nepieciešamai rīcībai gadījumā, ja tiek konstatēti jauni būtiski apstākļi, riski ES fondu finansējuma saņemšanai pilnā apmērā plānošanas perioda beigās no EK. Piemēram, gadījumos, kad tiek veiktas izmaiņas finansējuma sadalē, piemēram, ja virssaistības tiek “atceltas” vai pārplānotas vai arī, kad būtiski mainās prognozēto lauzto līgumu vai neatbilstību apmērs u.tml., tādējādi radot ietekmi uz iespējām saņemt pilnu ES fondu finansējumu u.tml.  Grozījumus MK noteikumos par SAM īstenošanu obligāti veikt nebūs nepieciešams, atbrīvotais finansējums paliks neizmantots (līdzīga prakse bija arī iepriekšējā plānošanas periodā).  **Sanāksmes dalībniekiem jautājumu un komentāru par sagatavoto informāciju nav.**  **Vienojas:**  Sanāksmes dalībniekiem pieņemt zināšanai sniegto informāciju. |
|  | VARAM | Būsim pateicīgi saņemt arī informāciju par ES fondu 2021.-2027. gada plānošanas periodu, kas sākas jau pēc diviem mēnešiem, t.i., kad FM kā vadošā iestāde plāno virzīt horizontālos normatīvos aktus (t.sk., ES fondu vadības likumu par 2021.-2027. gada plānošanas periodu) par ES fondu 2021.-2027. gada plānošanas periodu ieviešanu? | **VI (S.Ozola)** informē, ka VI ir sniegusi atbildi uz VARAM jautājumu.  **VI atbilde:**  Pēc konsultācijām ar Tieslietu ministrijas pārstāvjiem esam saņēmuši skaidrojumu, ka saskaņošanas procesu un saskaņojumu par tiesību aktiem iespējams saņemt tikai pēc visu ar 2021. – 2027.gada plānošanas perioda saistīto regulu apstiprināšanas, lai sniegtu vērtējumu par šo tiesību aktu atbilstību regulas prasībām, ņemot vērā kavēšanos ar regulu apstiprināšanu, kavējas arī tiesiskā regulējuma izstrāde.  Papildus minētajam vēršam uzmanību uz nepieciešamību izpildīt ieguldījumu priekšnosacījumus, lai ES fondu 2021.–2027.gada plānošanas perioda izdevumus būtu iespējams deklarēt EK. Nozares plānošanas dokumentu izstrāde šobrīd ir būtiskākais priekšnosacījums sekmīgai plānošanas perioda uzsākšanai.  **Sanāksmes dalībniekiem jautājumu un komentāru par sagatavoto informāciju nav.**  **Vienojas:**  Sanāksmes dalībniekiem pieņemt zināšanai sniegto informāciju. |
|  | Satiksmes ministrija (turpmāk – SM) | Atbilstoši MK 2019. gada 11. oktobra sēdes protokola Nr. 47 3.§ 11. punktam (Informatīvais ziņojums “Par Eiropas Savienības struktūrfondu un Kohēzijas fonda 2014.–2020.gada plānošanas perioda darbības programmas “Izaugsme un nodarbinātība” snieguma ietvarā noteikto mērķu sasniegšanas progresu un snieguma rezerves finansējuma tālāku izmantošanu”), projektu iesniegumu atlasēs jauni līgumi vai vienošanās par projektu īstenošanu jānoslēdz ne vēlāk kā līdz 2021.gada 1.jūnijam. Ņemot vērā, ka SM turpina konsultācijas ar FM  par 109 milj. euro nesadalītā finansējuma izmantošanu un novirzīšanu konkrētiem mērķiem, kā arī nepieciešamo laika tvērumu grozījumu darbības programmā sagatavošanā un virzīšanā apstiprināšanai EK, grozījumu veikšanu attiecīgajos normatīvajos aktos, projektu iesniegumu atlases par nesadalīto finansējumu var tikt uzsāktas indikatīvi 2021.gadā.  Ievērojot minēto, lūdzam FM sniegt viedokli un iespējamo rīcības plānojumu par jaunu līgumu/vienošanās noslēgšanas termiņa grozījumiem. | **VI (S.Ozola)** informē, ka VI ir sniegusi atbildi uz SM jautājumu.  **VI atbilde:**  VI ieskatā ir iespējams savlaicīgi sagatavojot MK noteikumu par SAM īstenošanu projektus, to grozījumus un projektu iesniegumu vērtēšanas kritērijus, savlaicīgi uzsākt projektu iesniegumu atlases un līgumu vai vienošanās slēgšanu par projektu īstenošanu.  Attiecībā uz līgumu noslēgšanai saistošo termiņu, pamatotos gadījumos AI varēs rosināt piemērot izņēmumu, t.i. līdz ar attiecīgajiem MK noteikumiem/MK noteikumu grozījumiem par SAM īstenošanu var tikt virzīts MK protokollēmums paredzot garāku termiņu t.i. atlasēm, kas uzsāktas vēlāk nekā sākotnēji plānots, dēļ ieilgušā saskaņošanas procesa un REACT-EU normatīvā regulējuma saskaņošanas procesa, ņemot vērā, ka plānotie DP grozījumi par 109 milj. *euro* tiks virzīti kopā citiem DP grozījumiem, t.sk. REACT-EU ieguldījumiem.  **SM (A. Korotkoručko)** jautā, vai līguma par projekta īstenošanu noslēgšanas saistošais termiņš 2021.gada 1.jūnijs attiecas tikai uz SM īstenotajiem projektiem? Kā arī jautā, vai termiņa pagarinājumu par projektu īstenošanu, ir iespēja iekļaut MK informatīvajā pusgada ziņojuma protokollēmumā?  **VI (D.Rancāne)** sniedz atbildi, kurā norāda, ka līguma par projekta īstenošanu noslēgšanas saistošais termiņš 2021.gada 1.jūnijs attiecas uz visām AI. Ja MK lēmumu par projektu atlašu uzsākšanas pagarinājumu SM ir nepieciešams saņemt ātrāk kā 2021.gada martā vai aprīlī, kad plānots skatīt MK pusgada ziņojumu, tad SM var virzīt MK noteikumu grozījumus ātrāk un iekļaut pamatojumu par atlašu pagarinājumu.  **Vienojas:**  Sanāksmes dalībniekiem pieņemt zināšanai sniegto informāciju. |
|  | SM | Atbilstoši EK (DG MOVE) 2020.gada 11.jūnija Eiropas infrastruktūras savienošanas instrumenta (turpmāk – EISI) Koordinācijas Komitejas transporta nozarē sēdē sniegtajai informācijai,  ņemot vērā Covid-19 ietekmi uz transporta nozari, daudzos EISI projektos var rasties īstenošanas kavējumi, līdz ar to EISI Transporta programmas ieviešanas termiņu plānots pagarināt līdz 2024.gada 31.decembrim. Atbalsta saņēmējam būs jāpamato, ka projekta nobīdes ir Covid-19 tiešas ietekmes rezultāts. Ievērojot minēto, EK ir sagatavojusi grozījumus Daudzgadu darba programmā finansiālai palīdzībai EISI jomā, kas paredz pagarināt maksimālo projekta īstenošanas termiņu līdz 2024.gada 31.decembrim (dalībvalstis ir apstiprinājušas minētos grozījumus, balsojot 2020.gada 15.oktobra Komitejas sanāksmē).  Ņemot vērā minēto, lūdzam FM sniegt informāciju par iespējamu komunikāciju ar DG REGIO par 2014.- 2020.plānosānas perioda pagarināšanas iespējam, ievērojot potenciālas projektu īstenošanas nobīdes Covid-19 tiešas ietekmes rezultātā. | **VI (S.Ozola)** informē, ka VI ir sniegusi atbildi uz SM jautājumu.  **VI atbilde:**  Diskusija par Covid-19 ietekmi uz kohēzijas politikas ieviešanu notika š.g. pavasarī. Attiecīgi tika grozītas ES fondu regulas (CRII un CRII + regulu grozījumi), lai atļautu dalībvalstij pārvest naudu starp fondiem un risinātu aktuālākās pandēmijas radītās problēmas gan ekonomikas, gan veselības jomā. Tāpat tika samazināts slieksnis projektu fāzēšanai/dalīšanai starp periodiem, lai dotu lielāku elastību ar lielāku projektu ieviešanu, kur varētu būt kavēšanās. Tomēr ekonomikas sildīšanai prioritāte tika dota augstas gatavības projektiem.  Saskaņā ar VI pieejamo informāciju, saistībā ar otro Covid-19 vilni nav bijušas papildus diskusijas par ietekmi uz fondu investīciju progresu. Š.g. dati par ES fondu investīcijām kopumā norāda, ka nav bijusi kavēšanās ar fondu ieviešanu, līdz ar to nav sagaidāms, ka tiks pagarināts ieviešanas periods. DG REGIO 2020.gada otrajā pusē, jau ņemot vērā Covid-19 potenciālo ietekmi, ir jau izstrādājis slēgšanas vadlīniju uzmetumu; tajā pagarinājuma iespēja apsvērta netiek.  Ņemot vērā minēto, aicinām SM par konkrētiem riskiem/projektiem vērsties pie VI, lai diskutētu par labāko risinājumu/iespējām kavējumu risku mazināšanai.  **Sanāksmes dalībniekiem jautājumu un komentāru par sagatavoto informāciju nav.**  **Vienojas:**  Sanāksmes dalībniekiem pieņemt zināšanai sniegto informāciju. |
|  | LM | **Par privātā līdzfinansējuma plānošanu 2021.-2027.gada plānošanas periodā.**  2014. - 2020.gada plānošanas periodā atsevišķu LM pārziņas specifisko atbalsta mērķu/ pasākumu (piemēram, 7.1.1.specifikā atbalsta mērķa[[5]](#footnote-6), 7.2.1.1.pasākuma[[6]](#footnote-7), 9.1.1.1.pasākuma[[7]](#footnote-8)) ietvaros tiek plānots darba devēju privātais līdzfinansējums (darba vietu uzturēšanai bezdarbniekiem), kura uzskaite rada zināmu administratīvo slogu FS.  Papildus jāmin, ka, nosakot nepieciešamību uzskaitīt privāto līdzfinansējumu 2014.-2020.gada plānošanas periodā, LM ir vadījusies pēc nozari regulējošo noteikumu (25.01.2011. MK noteikumos Nr.75[[8]](#footnote-9)) ietvertajām normām, kas nosaka pienākumu darba devējam šādu līdzfinansējumu veikt. Vienlaikus citu ministriju pārziņas SAM MK noteiktumos šāds līdzfinansējums netiek uzskaitīts, lai arī no izrietošajām normām, kas ietvertas attiecīgajos noteikumos, šāda privātā līdzfinansējuma piesaiste ir plānota (piemēram, tā nav paredzēta 8.4.1.SAM “Pilnveidot nodarbināto personu profesionālo kompetenci” ietvaros, kur personai noteikts pienākums līdzfinansēt mācību izmaksas). Līdz ar to lūdzam informāciju, vai minēto pieeju attiecībā uz privātā līdzfinansējuma uzskaiti plānots piemērot arī 2021.-2027.gada plānošanas periodā, kā arī sniegt skaidrojumu, kādos gadījumos jāveic privātā līdzfinansējuma uzskaite. | **VI (S.Ozola)** informē, ka VI ir sniegusi atbildi uz LM jautājumu.  **VI atbilde:**  Skaidrojam, ka, īstenojot ES fondu līdzfinansētu projektu, tā mērķis un rādītāji ir sasniedzami kopā ar līdzfinansējumu, attiecīgi arī nacionālā līdzfinansējuma daļa ir svarīgs elements ES fondu ieviešanā.  Vienlaikus, vairākpakāpju administrēšanas projektu gadījumā AI var lemt par to, vai privātā līdzfinansējuma apjomu gala labuma saņēmēja līmenī atrunā SAM īstenošanas MKN un projekta līmenī, attiecīgi informāciju par tā izlietojumu iekļaujot maksājumu pieprasījumos un datus uzkrājot KPVIS, vai arī informāciju par to, kādu darbību īstenošanai/kādā apjomā privātais līdzfinansējums piesaistīts un izlietots, FS uzkrāj kādā no savām datu bāzēm “ārpus ES fondu līdzfinansētā projekta”. Uzkrājot informāciju ārpus projekta, FS jābūt gatavam pēc nepieciešamības sniegt VI informāciju par piesaistīto privātā līdzfinansējuma apjomu, kas īpaši būtiski, ja liela apjoma NVI/finanšu korekciju gadījumā, nacionālā līdzfinansējuma valsts budžeta daļa vai ES fondu daļa būtu aizstājama ar privāto līdzfinansējumu, lai celtu deklarējamo izdevumu kopapjomu un izvairītos no riska nesaņemt maksājumus no EK pilnā apjomā (mazinot ikgadējo valsts budžeta ieņēmumu daļu).  Tomēr, ņemot vērā, ka LM pieminēto SAM ietvaros tiek īstenoti NVA kā starpniekinstitūcijas administrēti projekti, uz kuriem attiecināmi valsts atbalsta nosacījumi, VI ieskatā katrs SAM, kam paredzēts līdzīgs ieviešanas mehānisms, 2021.-2027.gada plānošanas periodā, tāpat kā līdz šim, būtu vērtējams individuāli un privātā līdzfinansējuma uzkrāšanas nosacījumi skatāmi SAM īstenošanas MKN kontekstā, lemjot par vienu vai otru pieeju.  **LM (S.Uzuliņa)** piebilst, ka LM ieskatā darba devēju līdzmaksājumu uzskaiti vienkāršāk un drošāk ir veikt projekta ietvaros, jo izmaksas ir pakļautas atbilstības pārbaudēm. LM, administrējot šāda veida izmaksas, to pārgrāmatošanas gadījumā aicina primāri dot priekšroku pieejamo finansējumu izmantot nozares investīciju vajadzību finansēšanai.  **Vienojas:**  Sanāksmes dalībniekiem pieņemt zināšanai sniegto informāciju. |

**Sanāksme beidzas**: plkst. 12:10

**Sanāksmes vadītājs:**

Solveiga Ozola \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Protokolētājs**:

Artūrs Pētersons \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1. 7.2.1.2.pasākums “Sākotnējās profesionālās izglītības programmu īstenošana Jauniešu garantijas ietvaros” [↑](#footnote-ref-2)
2. ES fondu 2021.- 2027.gada plānošana periodā, lai nesaskartos ar šādu situāciju, LM izvairījusies no rādītāju definēšanas, kas paredz rādītāju vērtību uzkrāšanu pēc projekta noslēgšanās. [↑](#footnote-ref-3)
3. Atbilstoši Darba likuma 45.punkta 1.punktā noteiktajam, uz noteiktu laiku noslēgta darba līguma termiņš nevar būt ilgāks par pieciem gadiem, ieskaitot termiņa pagarinājumus - t.sk. par darba līguma termiņa pagarināšanu uzskatāma arī jauna darba līguma noslēgšana ar to pašu darba devēju, ja laikposmā no iepriekšējā darba līguma noslēgšanas dienas līdz jaunā darba līguma noslēgšanas dienai tiesiskās attiecības nav bijušas pārtrauktas ilgāk par 60 dienām pēc kārtas. [↑](#footnote-ref-4)
4. Ministru kabineta 2009.gada 7.aprīļa noteikumi Nr. 300 “Ministru kabineta kārtības rullis” [↑](#footnote-ref-5)
5. 7.1.1.specifikais atbalsta mērķis “Paaugstināt bezdarbnieku kvalifikāciju un prasmes atbilstoši darba tirgus pieprasījumam”. [↑](#footnote-ref-6)
6. 7.2.1.1.pasākums “Aktīvās darba tirgus politikas pasākumu īstenošana jauniešu bezdarbnieku nodarbinātības veicināšanai”. [↑](#footnote-ref-7)
7. 9.1.1.1.pasākums “Subsidētās darbavietas nelabvēlīgākā situācijā esošiem bezdarbniekiem”. [↑](#footnote-ref-8)
8. Ministru kabineta 25.01.2011. noteikumi Nr.75 “Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem”. [↑](#footnote-ref-9)